ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
21 ต.ค. 2558

สรุปภาวะตลาดภาคเช้า : SET แกว่งแคบ – SET ยังแกว่งตัวแคบ และตลาดขาดปัจจัยหนุน ในช่วงรายงานงบฯ กลุ่มแบงก์ ซึ่งส่วนใหญ่กำไรชะลอตัวตามที่ตลาดคาด และไม่มี Surprise เชิงบวก เหลืออีกสองแบงก์ที่จะรายงานงบฯวันนี้ คือ KTB ซึ่งรู้กันอยู่แล้วว่ากำไรจะชะลอตัว จากการตั้งสำรองหนี้ SSI ทำให้ไม่มีนัยต่อราคาหุ้นหรือตลาดนัก ส่วน BAY การเคลื่อนไหวของราคาหุ้นยังเงียบๆอยู่ ทั้งนี้ SET ปิดตลาดภาคเช้าที่ระดับ 1418.59 จุด, -0.04 จุด ด้วยมูลค่าซื้อขายที่ระดับ 1.5 หมื่นลบ. กลุ่มหลัก พลังงาน แบงก์ และ ICT ปิดบวกลบไม่มาก ด้านตลาดภูมิภาคแกว่งแคบในแดนบวก มีเพียงนิเคอิ และ JKSE ที่ขึ้นโดดเด่น
กลยุทธ์ที่แนะนำ :ช่วงบ่าย: คาดยังแกว่งตัวแคบบริเวณ 1415-1425 จุด อย่างไรก็ตาม หากต่ำกว่า 1412 จุด จะเป็นสัญญาณลบระยะสั้น เพื่อลงไปหาฐานบริเวณ 1400 จุด อีกครั้ง ประเด็นสำคัญ ติดตามประชุมโอเปคนอกรอบในวันนี้ ซึ่งจะเป็นปัจจัยที่มีอิทธิพลต่อราคาน้ำมันดิบ ส่งผ่านมาสู่กลุ่มพลังงานบ้านเราในวันพรุ่งนี้ กลยุทธ์ ซื้อขายเก็งกำไร แต่หาก SET ต่ำกว่า 1412 จุด ควรขายลดพอร์ตบ้าง ทั้งนี้ หุ้นแนะนำตามสัญญาณเทคนิค ได้แก่ IFEC (รับ 10.80 ต้าน 11.70 Cut 10.50) และ KOOL (รับ 2.10 ต้าน 2.24 Cut 2.04)